MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA

             HOTĂRÂREA  NR.48
privind prelungirea duratei contractelor de închiriere având ca obiect construcţiile provizorii amplasate pe imobilul teren, situat în municipiul Craiova, str.George Enescu, nr.79
Consiliul Local al Municipiului Craiova, întrunit în şedinţa ordinară din data de 29.01.2026;

           Având în vedere referatul de aprobare nr.7250/2026, raportul nr.7256/2026 al Direcţiei Patrimoniu și raportul de avizare nr.16290/2026 al Direcției Juridice, Asistență de Specialitate și Contencios Administrativ prin care se propune prelungirea duratei contractelor de închiriere având ca obiect construcţiile provizorii amplasate pe imobilul teren, situat în municipiul Craiova, str.George Enescu, nr.79 și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei III -Servicii Publice, Liberã Iniţiativã şi Relaţii Internaţionale și nr.1/2026 al Comisiei V- Juridică, Administraţie Publică şi Drepturi Cetăţeneşti; 
 În conformitate cu prevederile art.553, art.1167, art.1171, art.1179, art.1809 şi art.1810 din Codul Civil;
 În temeiul art.108, art.129 alin.2 lit.c, coroborat cu alin.6 lit.b,  coroborat cu art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă prelungirea, până la data de 30.06.2026, a duratei contractelor de închiriere, având ca obiect construcţii provizorii, amplasate pe terenul situat în municipiul Craiova, str. G. Enescu, nr. 79, înscris în Cartea Funciară nr. 224821, pentru agenţii economici prevăzuţi în anexa care face parte integrantă din prezenta hotărâre.
Art.2. Se obligă agenţii economici să modernizeze spaţiile comerciale (construcţii provizorii) până la data de 30.06.2026, în conformitate cu reglementările comunicate de Direcţia de Urbanism şi Amenajarea Teritoriului.
Art.3. Se împuterniceşte Primarul Municipiului Craiova să încheie şi să semneze actele adiţionale la contractele de închiriere prevăzute la art.1.
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu şi agenţii economici prevăzuţi la art.1 vor aduce la îndeplinire prevederile prezentei hotărâri.

